# ROMÂNIA

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**DIRECŢIA POLIŢIA LOCALĂ TÂRGU MUREȘ**

Operator de date înregistrat la A.N.S.P.D.C.P. sub nr. 21134/2011

Târgu Mureș, 540015 – str. Gheorghe Doja nr. 9, jud. Mureș

Tel. 0265 – 250.760 0265, Fax: 0265 – 250.846 , e-mail: [politialocala@tirgumures.ro](mailto:politialocala@tirgumures.ro)

4

4



Nr. 14854 din 27.12.2023 **Inițiator,**

**PRIMAR,**

**Soós Zoltán**

**Văzut,**

**VICEPRIMAR,**

**Portik Vilmos**

**REFERAT DE APROBARE**

**privind reorganizarea și modificarea Organigramei, Statului de funcții și Regulamentului de Organizare și Funcționare ale Direcției Poliția Locală Târgu Mureș, instituție publică de interes local, cu personalitate juridică**

Prin Hotărârea Consiliului Local Târgu Mureș nr. 310 din data de 30.09.2021 a fost aprobată reorganizarea Direcției Poliția Locală din structura organizatorică a Municipiului Târgu Mureș în Direcția Poliția Locală Târgu Mureș, ca instituție publică de interes local cu personalitate juridică, organigrama, statul de funcții, calendarul de activități și regulamentul de organizare și funcționare, iar prin Hotărârea Consiliului Local Târgu Mureș nr. 385 din data de 25.11.2021 s-a aprobat bugetul și transferul patrimoniului necesar începerii activității Direcției Poliția Locală Târgu Mureș.

În conformitate cu prevederile art. 129, alin. (2), litera a) și alin. (3), litera c), coroborate cu prevederile art. 409 din Ordonanța de urgență a Guvernului nr. 57/2019 - Codul administrativ, cu modificările și completările ulterioare, Consiliul Local aprobă, în condițiile legii, la propunerea primarului, înființarea, organizarea și statul de funcții al aparatului de specialitate al primarului, ale instituțiilor publice de interes local și, implicit și modificările intervenite în situația funcțiilor publice prin transformarea unei funcții publice vacante într-o altă funcție publică cu altă denumire sau într-o funcție publică de nivel inferior ori superior, cu încadrarea în numărul maxim de posturi aprobat și în fondurile bugetare alocate.

Prin adresa nr. 5555/IX din 12.04.2023, înregistrată la instituția noastră sub nr. 5091 din 26.04.2023, Instituția Prefectului Mureș a comunicat numărul maxim de 150 de posturi la nivelul Direcției Poliția Locală Târgu Mureș, stabilit potrivit punctului 3 din anexa la O.U.G. nr. 63/2010 pentru modificarea și completarea Legii nr. [273/2006](https://idrept.ro/00094597.htm) privind finanțele publice locale, precum și pentru stabilirea unor măsuri financiare.

În prezent Direcția Poliția Locală Târgu Mureș are un număr de 148 de funcții publice aprobate, din care 135 funcții publice de execuție și 13 funcții publice de conducere. Din cele 135 de funcții publice de execuție un număr de 122 sunt ocupate, iar 13 sunt vacante. Funcțiile publice de conducere sunt ocupate.

# Având în vedere Legea nr. 296 din 26 octombrie 2023 prin care se reglementează unele măsuri fiscal-bugetare pentru asigurarea sustenabilității financiare a României pe termen lung, modificată și completată prin Ordonanța de Urgență a Guvernului nr. 115/2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea și completarea unor acte normative, precum și pentru prorogarea unor termene, luând în calcul specificul activităților desfășurate în cadrul Direcției, se propun modificări ale structurii organizatorice în vederea asigurării funcționării eficiente a Direcției Poliția Locală Târgu Mureș, după cum urmează:

Pe partea operativă propunem următoarele modificări:

1. Serviciul Ordine Publică (1+62 posturi) se reorganizează în Serviciul Ordine Publică (1+24 posturi);
   * Funcția publică de conducere de șef birou la Biroul 1 Ordine Publică (ID\_200546) și funcția publică de conducere de șef birou la Biroul 3 Ordine Publică (ID\_200625) se transformă în funcții publice de execuție, în cadrul Serviciului Ordine Publică, conform art. XVIII alin. (2) din Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung;
2. Biroul 2 Ordine Publică (1+14 posturi) se reorganizează în Serviciul Proximitate (1+15 posturi), având în vedere specificul activității de proximitate, respectiv asigurarea contactului direct și operativ cu cetățenii pe cartiere/zone de interes ale municipiului;
   * Funcția publică de conducere de șef birou (ID\_200567) se transformă în funcție publică de conducere de șef serviciu conform art. XVIII alin. (2) din Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung;
3. Biroul Intervenții (1+19 posturi) se reorganizează în Serviciul Intervenții (1+20 posturi);
   * Funcția publică de conducere de șef birou (ID\_200663) se transformă în funcție publică de conducere de șef serviciu conform art. XVIII alin. (2) din Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung;
4. Biroul Siguranță Rutieră (1+25 posturi) se reorganizează în Serviciul Siguranță Rutieră (1+23 posturi);
   * Funcția publică de conducere de șef birou (ID\_200646) se transformă în funcție publică de conducere de șef serviciu conform art. XVIII alin. (2) din Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung;
5. Biroul Monitorizare și Evidența Persoanei (1+17 posturi) se reorganizează în Serviciul Dispecerat și Evidența Persoanei (1+17 posturi):
   * Funcția publică de conducere de șef birou (ID\_200670) se transformă în funcție publică de conducere de șef serviciu conform art. XVIII alin. (2) din Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung;
6. Biroul Control Disciplina în Construcții, Afișaj Stradal și Protecția Mediului (1+9 posturi) se reorganizează în Serviciul Control, Disciplina în Construcții, Afișaj Stradal și Protecția Mediului (1+13 posturi);
   * Funcția publică de conducere de șef birou (ID\_405823) se transformă în funcție publică de conducere de șef serviciu conform art. XVIII alin. (2) din Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung;
7. Biroul Control Comercial (1+5 posturi) se reorganizează în Compartimentul Control Comercial (5 posturi);
   * Funcția publică de conducere de șef birou (ID\_405822) se transformă în funcție publică de execuție, în cadrul compartimentului, conform art. XVIII alin. (2) din Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung.

Pe partea neoperativă propunem următoarele modificări:

* Se desființează serviciul Financiar-Contabil;
* Funcția publică de conducere de șef serviciu la Serviciul Financiar-Contabil (ID\_553711) se transformă în funcție publică de conducere de director adjunct, conform art. XX alin. (4) din Legea nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung;

1. Serviciul Juridic și Relații Publice (1+7 posturi) se reorganizează în Serviciul Juridic, Relații Publice și Registratură (1+10 posturi) prin preluarea a 3 funcții publice de execuție, după cum urmează:

* 1 funcție publică de execuție de inspector superior (ID\_200669) ocupată, de la Serviciul Financiar-Contabil;
* 1 funcție publică de execuție de referent superior (ID\_553721) vacantă, de la Serviciul Resurse Umane, Logistică și Arhivare, care se transformă în funcție publică de execuție de inspector debutant;
* 1 funcție publică de execuție de inspector superior (ID\_553715) vacantă, de la Serviciul Financiar-Contabil, care se transformă în funcție publică de execuție de consilier juridic superior.

1. Serviciul Resurse Umane, Logistică și Arhivare (1+7 posturi) se reorganizează în Serviciul Resurse Umane, Salarizare, Achiziții, Logistică și Arhivare (1+10 posturi) prin preluarea a 4 funcții publice de execuție, după cum urmează:

* 2 funcții publice de execuție de inspector superior (ID\_553716) și (ID\_553712) ocupate, de la Serviciul Financiar-Contabil;
* 1 funcție publică de execuție de consilier achiziții publice principal (ID\_553709) ocupată, de la Serviciul Financiar-Contabil;
* 1 funcție publică de execuție de consilier achiziții publice superior (ID\_553714) vacantă, de la Serviciul Financiar-Contabil, care se transformă în funcție publică de execuție de inspector superior.

1. Se înființează Compartimentul Financiar-Contabil cu 1 funcție publică de execuție de inspector superior (ID\_553713) ocupată, prin preluarea acesteia de la Serviciul Financiar-Contabil.

Precizăm că toate modificările structurale s-au realizat exclusiv prin redistribuirea personalului existent – conform tabelului anexat.

Prin aplicarea Legii nr. 296/2023, privind unele măsuri fiscal-bugetare pentru asigurarea sustenabilității financiare a României pe termen lung, reorganizarea, respectiv reducerea/transformarea unor posturi de conducere și relocările de personal s-au făcut pentru flexibilizarea proceselor de decizie pentru ca structurile organizatorice să devină mai eficiente cheltuind mai puțini bani publici.

Considerând a fi îndeplinite prevederile legale impuse de Legea nr. 296/2023, precum și impactul financiar pozitiv (respectiv reducerea cheltuielilor salariale ca urmarea a reducerii posturilor de conducere – 6,75% din numărul total de posturi) propunem spre aprobare reorganizarea și modificarea Organigramei, Statului de funcții și Regulamentului de Organizare și Funcționare ale Direcției Poliția Locală Târgu Mureș, instituție publică de interes local cu personalitate juridică.

Menționăm că, modificările propuse se încadrează în numărul de 148 de posturi aprobate pentru Direcția Poliția Locală Târgu Mureș prin HCL nr. 310/2021 privind aprobarea reorganizării Direcției Poliția Locală din structura organizatorică a Municipiului Târgu Mureș în Direcția Poliția Locală, ca instituție publică de interes local cu personalitate juridică, față de numărul de 150 de posturi stabilite pentru instituția noastră de Instituția Prefectului Mureș potrivit O.U.G. nr. 63/2010, pentru modificarea și completarea Legii nr. [273/2006](https://idrept.ro/00094597.htm) privind finanțele publice locale, precum și pentru stabilirea unor măsuri financiare și s-a făcut cu respectarea prevederilor art. XVIII – XX și XXI din Legea privind unele măsuri fiscal-bugetare pentru asigurarea sustenabilității financiare a României pe termen lung.

**Director executiv,**

**Matiș Raul Dacian**

**Șef Serviciu, Șef Serviciu, Șef Serviciu,**

**Morar Elena-Anca Barabasi Piroska Korpadi Gyorgy**

**Reprezentant sindicat,**